b'\n_START_ARTICLE_\nHeavy Metal 2000\n_START_SECTION_\nJuoni\n_START_PARAGRAPH_\nAlhainen avaruusmerirosvo Tyler joutuu mielenhallinnan kohteeksi etsiess\xc3\xa4\xc3\xa4n kristallia luolan sis\xc3\xa4lt\xc3\xa4. Koskiessaan kristalliin Tyler muuttuu murhaavan vallanhimoiseksi ja haluaa tulla kuolemattomaksi. H\xc3\xa4n sieppaa aluksen ja etsii er\xc3\xa4st\xc3\xa4 yhdistett\xc3\xa4 H2O471, jota Tyler l\xc3\xb6yt\xc3\xa4\xc3\xa4 Eden-planeetan asukkaista. H\xc3\xa4n matkaa kohti rauhallista planeettaa ja tappaa sen asukkaat lukuun ottamatta eloon j\xc3\xa4\xc3\xa4nytt\xc3\xa4 Kerriet\xc3\xa4, jonka Tyler ottaa vangiksi. Toinen eloon j\xc3\xa4\xc3\xa4nyt Julie huomaa is\xc3\xa4ns\xc3\xa4 kuolleen hy\xc3\xb6kk\xc3\xa4yksen aikana ja siskonsa kadonneen, jonka my\xc3\xb6t\xc3\xa4 h\xc3\xa4n alkaa hautoa kostoa. Julie l\xc3\xb6yt\xc3\xa4\xc3\xa4 Tylerin j\xc3\xa4tt\xc3\xa4m\xc3\xa4n Germainin ja pakottaa miest\xc3\xa4 kertomaan veril\xc3\xb6ylyn takana olevan roiston. Germain korjaa aluksen ja kaksikko matkaa Tylerin per\xc3\xa4\xc3\xa4n. Sill\xc3\xa4 v\xc3\xa4lin Tylerin tiedemies on kehitt\xc3\xa4nyt Kerrien kehon yhdisteest\xc3\xa4 H2O471 aineen, joka parantaa keholle tapahtuneet haavat._NEWLINE_Julie saapuu avaruussatamaan, jossa h\xc3\xa4n pyyt\xc3\xa4\xc3\xa4 lupaa lastautua satamaan ja kertoo portin sis\xc3\xa4\xc3\xa4n p\xc3\xa4\xc3\xa4syss\xc3\xa4 henkil\xc3\xb6llisyytens\xc3\xa4 olevan FAKK\xc2\xb2. Paikalla Julie l\xc3\xb6yt\xc3\xa4\xc3\xa4 Tylerin y\xc3\xb6kerhosta, jossa h\xc3\xa4n ampuu murhaajan. Tyler ei kuitenkaan kuole juodessaan parantavaa nestett\xc3\xa4 ja aloittaa miehist\xc3\xb6ns\xc3\xa4 kanssa ammuskelun y\xc3\xb6kerhossa. Julie onnistuu suojautumaan ja joutuu lopulta pakenemaan kun Tyler r\xc3\xa4j\xc3\xa4ytt\xc3\xa4\xc3\xa4 kranaateilla koko y\xc3\xb6kerhon jatkaessaan matkaansa._NEWLINE_Germain her\xc3\xa4tt\xc3\xa4\xc3\xa4 r\xc3\xa4j\xc3\xa4hdyksest\xc3\xa4 tajuttomana olleen Julien, joka huomaa Tylerin l\xc3\xa4htev\xc3\xa4n aluksellaan kohti p\xc3\xa4\xc3\xa4m\xc3\xa4\xc3\xa4r\xc3\xa4\xc3\xa4ns\xc3\xa4 l\xc3\xb6yt\xc3\xa4\xc3\xa4 kuolemattomuuden l\xc3\xa4hteen. Julie nappaa Germainin kanssa aluksensa ja matkaa Tylerin huomattavasti isomman aluksen p\xc3\xa4\xc3\xa4lle kyytiin portaalin l\xc3\xa4pimenemist\xc3\xa4 varten. Tyler my\xc3\xb6s huomaa t\xc3\xa4m\xc3\xa4n ja l\xc3\xa4hett\xc3\xa4\xc3\xa4 alaisiaan tuhoamaan Julien, mutta ep\xc3\xa4onnekseen kovan imuvirran vuoksi alukset imeytyv\xc3\xa4t virran mukana kadoksiin. Molemmat p\xc3\xa4\xc3\xa4tyv\xc3\xa4t rajun t\xc3\xb6rm\xc3\xa4yksen kerta hiekkaisalle planeetalle, jossa eloon j\xc3\xa4\xc3\xa4v\xc3\xa4t ainoastaan Tyler ja muutama h\xc3\xa4nen alaisensa, sek\xc3\xa4 Julie ja Germain. Julie ja Germain kuitenkin joutuvat eroon toisistaan ja nainen l\xc3\xb6yt\xc3\xa4\xc3\xa4 matkalla oudon kiviotuksen Zeekin ja t\xc3\xa4m\xc3\xa4n is\xc3\xa4nn\xc3\xa4n Odinin. Kaksikko matkaa eteenp\xc3\xa4in samalla kun Odin kertoo tarinan, jonka vuoksi Tyler on etsim\xc3\xa4ss\xc3\xa4 h\xc3\xa4nen planeetallaan sijaitsevaa kuolemattomuuden l\xc3\xa4hdett\xc3\xa4._NEWLINE_Sill\xc3\xa4 v\xc3\xa4lin Tyler on noussut er\xc3\xa4\xc3\xa4n liskokansan johtajaksi tapettuaan heid\xc3\xa4n parhaan taistelijansa, sek\xc3\xa4 johtajan. Julie onnistuu sulautumaan joukkoon teeskennelless\xc3\xa4\xc3\xa4n olevansa Tylerin pyyt\xc3\xa4m\xc3\xa4 huora. Julie kuitenkin yll\xc3\xa4tt\xc3\xa4\xc3\xa4 kesken touhujen iskem\xc3\xa4ll\xc3\xa4 miest\xc3\xa4 ter\xc3\xa4v\xc3\xa4ll\xc3\xa4 sarven piikill\xc3\xa4 kurkkuun ja yritt\xc3\xa4\xc3\xa4 samalla polttaa h\xc3\xa4net kuumassa laavassa. V\xc3\xa4liin kuitenkin tulee Zeek joka vie Julien pois paikalta is\xc3\xa4nt\xc3\xa4ns\xc3\xa4 Odinin luulleen naisen olevan pulassa. Tyler kuitenkin selvi\xc3\xa4\xc3\xa4 tilanteesta juomalla rohtoaan. My\xc3\xb6hemmin Julie palaa Tylerin laboratorioon, jossa h\xc3\xa4n pelastaa siskonsa Kerrien ilke\xc3\xa4n tiedemiehen k\xc3\xa4sist\xc3\xa4. R\xc3\xa4j\xc3\xa4hdyksen my\xc3\xb6t\xc3\xa4 Tyler huomaa naisen olevan viel\xc3\xa4 elossa ja k\xc3\xa4skee joukkojaan hy\xc3\xb6kk\xc3\xa4\xc3\xa4m\xc3\xa4\xc3\xa4n seuraavana p\xc3\xa4iv\xc3\xa4n\xc3\xa4 linnoitukseen, jossa l\xc3\xa4hde sijaitsee. Ilalla Julie k\xc3\xa4y samaisen rituaalin, jonka Taarna k\xc3\xa4vi edellisess\xc3\xa4 elokuvassa ja pukee lopuksi ylleen niukan punaisen taisteluasunsa._NEWLINE_Aamun koittaessa Tyler hy\xc3\xb6kk\xc3\xa4\xc3\xa4 joukkoineen kohti linnoitusta, jossa Julie, Germain, Kerrie ja muut kyl\xc3\xa4n asukkaat odottavat heit\xc3\xa4. Verisen taistelun aikana Tyler onnistuu taistelemaan itsens\xc3\xa4 l\xc3\xa4pi kohti vuoren huippua, jossa l\xc3\xa4hde sijaitsee. Julie kuitenkin saapuu est\xc3\xa4m\xc3\xa4\xc3\xa4n miest\xc3\xa4, joka ly\xc3\xb6 v\xc3\xa4kivaltaisen tappelun p\xc3\xa4\xc3\xa4tteeksi Julien tajuttomaksi ja tappaa paikalle saapuneen Odinin. Tyler asentaa kristallin paikalleen, jotta portti avautuisi, kunnes kuolleeksi oletettu Odin paljastaakin olevan rotunsa viimeinen eloon j\xc3\xa4\xc3\xa4nyt, joka loi l\xc3\xa4hteen ja kiitt\xc3\xa4\xc3\xa4 Julieta, Tyleria, sek\xc3\xa4 Zeeki\xc3\xa4 auttamisesta l\xc3\xa4hteen saavuttamisessa. Menty\xc3\xa4\xc3\xa4n luolaan sis\xc3\xa4lle kohti l\xc3\xa4hdett\xc3\xa4, Zeek saapuu paikalle ja nappaa kristallin haltuunsa, jonka my\xc3\xb6t\xc3\xa4 portti sulkeutuu ja Zeek kohoaa avaruuteen hautoen kristallia, jottei yksik\xc3\xa4\xc3\xa4n pahuuden olento saisi sit\xc3\xa4 k\xc3\xa4siins\xc3\xa4. Julie selvi\xc3\xa4\xc3\xa4 tilanteesta, kun siskonsa Kerrie ja Germain auttavat h\xc3\xa4net pois paikalta voitokkaan taistelun p\xc3\xa4\xc3\xa4tteeksi.\n_START_SECTION_\nSoundtrack\n_START_PARAGRAPH_\nElokuvan soundtrack julkaistiin p\xc3\xa4iv\xc3\xa4\xc3\xa4 ennen Ranskan ensi-iltaa 18. huhtikuuta 2000. Levyll\xc3\xa4 kuultiin useita tunnettuja heavy metal ja rock-yhtyeit\xc3\xa4, kuten Monster Magnet, Pantera ja System of a Down, sek\xc3\xa4 elokuvassa \xc3\xa4\xc3\xa4nin\xc3\xa4yttelleen Billy Idolin kappaleita.\n_START_SECTION_\nVideopeli\n_START_PARAGRAPH_\nElokuvan pohjalta julkaistiin elokuussa 2000 videopeli Heavy Metal: F.A.K.K.\xc2\xb2, joka sijoittuu elokuvan j\xc3\xa4lkeisiin tapahtumiin. Peliss\xc3\xa4 pelaaja ohjaa p\xc3\xa4\xc3\xa4hahmoa Julieta, joka taistelee puolustaakseen planeettaansa Edeni\xc3\xa4 pahuudelta nimelt\xc3\xa4 GITH. Peliss\xc3\xa4 esiintyv\xc3\xa4t my\xc3\xb6s elokuvissa olleet hahmot cameo-rooleissa, kuten Kerrie ja Germaine, sek\xc3\xa4 Tyler.'